***ÎN ATENŢIA CANDIDAŢILOR***

**EXTRAS din O.M.E.C.T.S. nr. 4801/ 31.08.2010, cu privire la organizarea și desfășurarea Evaluării Naționale pentru elevii clasei a VIII-a, în anul școlar 2010-2011, metodologie valabilă și în anul școlar 2022-2023, conform O.M.E. nr. 5241/2022.**

**Art.17** **(3)** **Accesul candidaților în sălile de clasă la probele scrise este permis până la ora 8:30, în fiecare zi în care se desfășoară probele scrise.**

**Accesul candidaților în săli este permis pe baza actului de identitate/ certificatului de naștere/carnet de elev avizat, cel mai târziu cu 30 minute înainte de începerea probei.**

**Art.7** **(1)** Se interzice candidaților la examenul de evaluare națională să introducă în sălile de examen ghiozdane, rucsacuri, sacoșe, poșete și altele asemenea, candidații având obligația de a lăsa obiectele menționate în sala de depozitare a obiectelor personale stabilită de comisia din unitatea de învățământ/ centrul de examen în acest scop.

**(3)** Se interzice candidaților la evaluarea națională să aibă, în sălile de examen, asupra lor, în obiectele de îmbrăcăminte sau încălțăminte, în penare și altele asemenea ori în băncile în care sunt așezați în sălile de examen orice fel de lucrări: manuale, cărți, dicționare, culegeri, formulare, memoratoare, notițe, însemnări, rezumate, ciorne sau lucrări ale altor candidați etc., care ar putea fi utilizate pentru rezolvarea subiectelor.

(4) Se interzice candidaţilor să aibă, în sălile de examen, asupra lor, în obiectele de îmbrăcăminte sau încălţăminte, în penare şi alte asemenea obiecte sau în băncile în care sunt aşezaţi în sălile de examen telefoane mobile, căşti audio, precum şi orice mijloc electronic de calcul sau de comunicare/care permite conectarea la internet/la reţele de socializare, care ar putea fi utilizate în rezolvarea subiectelor, pentru efectuarea calculelor, pentru comunicare cu alţi candidaţi/asistenţi din unitatea/unităţile de învăţământ/centrul/ centrele de examen sau cu exteriorul.

**Nerespectarea dispozițiilor referitoare la introducerea de materiale interzise în sala de examen duce la interzicerea accesului în sala de examen** a candidatului de către președintele comisiei de examen, indiferent dacă materialele interzise au fost folosite sau nu.

***PROBELE SCRISE ÎNCEP LA ORA 9.00***

**Probele scrise**

**Simularea Județeană a Evaluării Naționale 2023**

* **06 februarie 2023**                    **Limba și literatura română – probă scrisă**
* **07 februarie 2023                   Matematica – probă scrisă**
* **17 februarie 2023**                   **Comunicarea rezultatelor**